ai4bharat/Pralekha huggingface dataset:
প্রধানমন্ত্রীরদপ্তর
জাপানের প্রধানমন্ত্রীর সঙ্গে প্রধানমন্ত্রীর বৈঠক
নয়াদিল্লি, ২৭ সেপ্টেম্বর, ২০২২
জাপানের প্রধানমন্ত্রী শ্রী ফুমিও কিশিদার সঙ্গে প্রধানমন্ত্রী শ্রী নরেন্দ্র মোদী দ্বিপাক্ষিক বৈঠক করেছেন। সেদেশের প্রাক্তন প্রধানমন্ত্রী শিনজো আবের প্রয়াণে প্রধানমন্ত্রী গভীর শোক প্রকাশ করেন এবং প্রাক্তন প্রধানমন্ত্রী আবের ভারত – প্রশান্ত মহাসাগরীয় অঞ্চলে অবাধ ও উন্মুক্ত বাণিজ্যিক দৃষ্টিভঙ্গী রূপায়ণ এবং ভারত – জাপান সহযোগিতাকে সুদৃঢ় করার কথা স্মরণ করেন।
উভয় নেতার মধ্যে ভারত – জাপান দ্বিপাক্ষিক সহযোগিতাকে আরও সুদৃঢ় করতে গঠনমূলক আলোচনা হয়েছে। আঞ্চলিক ও আন্তর্জাতিক বিভিন্ন বিষয় নিয়েও তাঁদের মধ্যে আলোচনা হয়। ভারত – জাপান বিশেষ কৌশলগত ও বিশ্ব সহযোগিতাকে আরও মজবুত করতে উভয় নেতাই পুনরায় সংকল্প ব্যক্ত করেন। এছাড়াও, এই অঞ্চলে আন্তর্জাতিক গোষ্ঠী ও প্রতিষ্ঠানগুলির সঙ্গে একযোগে কাজ করার ব্যাপারেও তাঁরা অঙ্গীকার ব্যক্ত করেন।
PG/AB/SB
(
সড়কপরিবহণওমহাসড়কমন্ত্রক
জাতীয় মহাসড়কগুলিকে চার লেনে পরিণত করা
নয়াদিল্লি, ২৪ জুন, ২০১৯
আমাদের দেশের বিভিন্ন রাজ্য এবং কেন্দ্রশাসিত অঞ্চলগুলিতে বর্তমান প্রায় ১ লক্ষ ৩২ হাজার ৫০০ কিলোমিটার দীর্ঘ জাতীয় মহাসড়ক রয়েছে। এ বছরের ৩১ মার্চ পর্যন্ত প্রাপ্ত হিসাবে দেখা গেছে দুই লেনের কম জাতীয় সড়কের দৈর্ঘ্য প্রায় ৩৬ হাজার ৩১০ কিলোমিটার। দুই লেন বিশিষ্ট জাতীয় সড়কের দৈর্ঘ্য ৬৫ হাজার ১২৩ কিলোমিটার এবং চার লেন অথবা তার বেশি লেন বিশিষ্ট জাতীয় সড়কের দৈর্ঘ্য ৩১ হাজার ৬৭ কিলোমিটার।
কেন্দ্রীয় সড়ক পরিবহন ও মহাসড়ক মন্ত্রক বিভিন্ন সময়ে জাতীয় সড়কগুলির উন্নয়নের কাজ করে থাকে। জাতীয় সড়ক উন্নয়ন প্রকল্প ছাড়াও উত্তরপূর্বাঞ্চলের জন্য বিশেষ সড়ক উন্নয়ন প্রকল্প, বাম উগ্রপন্হা অধ্যুষিত রাজ্যগুলিতে সড়ক উন্নয়ন প্রকল্প প্রভৃতি প্রকল্পের আওতায় এই ধরণের কাজ হয়ে থাকে। এরমধ্যে বিভিন্ন জাতীয় সড়ককে দুই লেন এবং চার থেকে ছয় লেনে পরিণত করার কাজ করা হয়।
মন্ত্রকের পক্ষ থেকে সীমান্ত সংলগ্ন এলাকায়, উপকূলবর্তী এলাকায়, ছোট ছোট বন্দরের সঙ্গে সংযোগ বৃদ্ধির লক্ষ্যে সড়ক নির্মাণ, ছাড়াও জাতীয় করিডর, অর্থনৈতিক করিডর এবং সাগরমালার সঙ্গে যুক্ত করার জন্য ফিডার রুট সহ নানা ধরণের সড়ক প্রকল্প ‘ভারতমালা পরিযোজনা’ প্রকল্পের আওতায় রূপায়ণ করা হয়ে থাকে। এইসব প্রকল্পের মধ্যে মন্ত্রকের পক্ষ থেকে ২৬ হাজার ২০০ কিলোমিটার দৈর্ঘ্যের অর্থনৈতিক করিডর, ৮ হাজার কিলোমিটার আন্তঃসড়ক করিডর, ৭ হাজার ৫০০ কিলোমিটার ফিডার রূট, ৫ হাজার ৩০০ কিলোমিটার সড়ক এবং আন্তর্জাতিক সংযোগ সড়ক, ৪ হাজার ১০০ কিলোমিটার উপকূলবর্তী এবং বন্দর সংযোগ সড়ক, ১ হাজার ৯০০ কিলোমিটার এক্সপ্রেসওয়ে রয়েছে। এছাড়া দেশের ২৮টি শহরে রিং রোড বা চক্র পথ নির্মাণের কথাও ভাবা হয়েছে।
কেন্দ্রীয় সড়ক পরিবহন ও মহাসড়ক দপ্তরের মন্ত্রী শ্রী নিতীন গড়করি আজ এক প্রশ্নের লিখিত জবাবে এ তথ্য জানিয়েছেন।
CG/PB/NS
(Visitor Counter : 217
নীতিআয়োগ
নীতি আয়োগের সহ-সভাপতি কলকাতায় পশ্চিমবঙ্গের মুখ্যমন্ত্রীর সঙ্গে দেখা করলেন
নয়াদিল্লি, ০৮ আগস্ট, ২০১৮
দেশে সহযোগিতামূলক যুক্তরাষ্ট্রীয় ব্যবস্হায় প্রসারের লক্ষ্যে নীতি আয়োগের এজেন্ডাগুলিকে আরও এগিয়ে নিয়ে যেতে, আয়োগের সহ-সভাপতি ডঃ রাজীব কুমারের নেতৃত্বে উচ্চপদস্হ সরকারি আধিকারিকদের একটি দল পশ্চিমবঙ্গের মুখ্যমন্ত্রী শ্রীমতি মমতা বন্দ্যোপাধ্যায় ও উচ্চপদস্হ রাজ্য সরকারি আধিকারিকদের বৈঠক করেন। মঙ্গলবার কলকাতায় এই বৈঠকে আয়োগের সদস্য ডঃ ভি.কে. সারস্বত, শ্রী বিক্রম সিং গউর ও অন্যান্য পদস্হ আধিকারিকরা ছাড়াও পশ্চিমবঙ্গের অর্থমন্ত্রী শ্রী অমিত মিত্র, রাজ্যের মুখ্যসচিব শ্রী মলয় কুমার দে প্রমুখ উপস্হিত ছিলেন।
রাজ্যের সার্বিক উন্নয়নের নানা দিক নিয়ে পশ্চিমবঙ্গের মুখ্যমন্ত্রীর সঙ্গে আয়োগের সহ-সভাপতির বিস্তারিত আলোচনা হয়। আলোচ্য বিষয়গুলির মধ্যে ছিল :-
- গঙ্গা-ভাগিরথী-হুগলী নদী-সহ দামোদর, রূপনারায়ণ, সুবর্ণরেখা, কংসাবতী, তিস্তা-তোর্সা ও জলঢাকা নদীর বন্যা নিয়ন্ত্রণ কর্মসূচির পুনরুজ্জীবন
- রাজ্য বিদ্যুৎ বন্টন সংস্হাগুলির পুনগর্ঠন
- মাইথন ও তানচেত জলধারের পলিমাটি উত্তোলন
- অন্ডাল  বিমানবন্দর পুরদমে চালু করা এবং কলকাতা ও ইউরোপের মধ্যে সরাসরি উড়ান পরিষেবা শুরু করা
- অনগ্রসর অঞ্চল অনুদান তহবিল, চর্তুদশ অর্থ কমিশন- গ্রামাঞ্চলীয় ও শহরাঞ্চলীয় স্হানীয় সংস্হাগুলিকে তাদের কাজকর্ম অনুযায়ী অনুদান প্রদান
- সর্বশিক্ষা অভিযান, মধ্যাহ্নকালীন আহার কর্মসূচি, জাতীয় সামাজিক সহায়তা কর্মসূচি
- অম্রুত, স্বচ্ছ ভারত অভিযান
- সক্রিয় ও পরিত্যক্ত কয়লাখনি, কয়লাখনিগুলির বন্টন
- হলদিয়া বন্দরের নাব্যতা, ধোরসাগর ও তাজপুর বন্দর উন্নয়ন, কলকাতা পোর্টট্রাস্টের পড়ে থাকা জমির বন্টন
- পুলিশ বাহিনীগুলির আধুনিকীকরণ, বাংলাদেশের ভিতরে থাকা ছিটমহলগুলির মানুষের পুনর্বাসন ও পরিকাঠামোর মানোন্নয়ন
- শস্য বিমা প্রকল্প, কিষাণ ক্রেডিট প্রকল্প, সুসংহত উদ্যানপালন উন্নয়ন মিশন
এছাড়াও বিভিন্ন কেন্দ্রীয় মন্ত্রক ও রাজ্য সরকারের মধ্যে অমীমাংসিত একাধিক বিষয় যেমন- কয়লা, বাণিজ্য, পেট্রোলিয়াম ও প্রাকৃতিক গ্যাস, রসায়ন ও পের্ট্রো রসায়ন, অসামরিক বিমান পরিবহন, খনি, গবাদি পশুপালন, মৎস চাষ, খাদ্য ও গণবন্টন, পঞ্চায়েতিরাজ, গ্রামোন্নয়ন-সহ আবাসন ও শহরাঞ্চল সংক্রান্ত বিষয় নিয়ে আলোচনা হয়।
রাজ্যের মুখ্যমন্ত্রী শ্রীমতী মমতা বন্দ্যোপাধ্যায় নীতি আয়োগের প্রয়াসগুলির প্রশংসা করে আশা প্রকাশ করেন যে আয়োগ রাজ্যের সঙ্গে যুক্ত গুরুত্বপূর্ণ বিষয়গুলি নিয়ে কেন্দ্রের সঙ্গে আলোচনা করবে।
SSS/BD/NS/…
(Visitor Counter : 43
প্রধানমন্ত্রীরদপ্তর
এশিয়ান গেমস-এ ভারতীয় মহিলা তীরন্দাজদের ব্রোঞ্জ পদক জয়ের ঘটনায় অভিনন্দন প্রধানমন্ত্রীর
নয়াদিল্লি, ৬ অক্টোবর, ২০২৩
অঙ্কিতা ভকত, সিমরনজিৎ এবং ভজন কাউরকে অভিনন্দন জানাই!
এশিয়ান গেমস-এ ভারতীয় মহিলা তীরন্দাজদের ব্রোঞ্জ পদক জয়ের ঘটনায় এইভাবেই শুভেচ্ছার মাধ্যমে তাঁদের অভিনন্দিত করেছেন প্রধানমন্ত্রী শ্রী নরেন্দ্র মোদী।
সমাজমাধ্যমে পোস্ট করা এক বার্তায় প্রধানমন্ত্রী বলেছেন :
“এশিয়ান গেমস-এ ভারতীয় মহিলা তীরন্দাজদের সাফল্য এবং স্বর্ণ পদক জয়ের ঘটনাটি সমগ্র দেশই আজ পালন করছে। অঙ্কিতা ভকত, সিমরনজিৎ এবং ভজন কাউরকে আমার অভিনন্দন। তাঁদের স্থির লক্ষ্য, দলগত নৈপুণ্য ও নিষ্ঠা উল্লেখ করার মতো।”
(PG/SKD/DM
ক্ষুদ্র, অতিক্ষুদ্রওমাঝারিশিল্পমন্ত্রক
প্রধানমন্ত্রীর জন্মদিনে বারাণসীতে হস্তশিল্পীদের ক্ষমতায়ণে কেভিআইসি বেশ কিছু নতুন উদ্যোগ হাতে নিয়েছে
নয়াদিল্লী, ১৭ সেপ্টেম্বর, ২০২১
খাদি ও গ্রামোদ্যোগ শিল্প কমিশন একটি নতুন প্রকল্প শুরু করেছে যার নাম দেওয়া হয়েছে স্পিন। কমিশন বারাণসীতে এসএফইউআরটিআই প্রকল্পে ১১০ জন প্রান্তিক শিল্পীকে সাহায্য করছে। আজ ৭৮০টি বৈদ্যুতিন চাক দেওয়া হয়। প্রধানমন্ত্রী নরেন্দ্র মোদীর জন্মদিন উপলক্ষ্যে এই উদ্যোগ নেওয়া হয়েছে। গুজরাটে খাদি গ্রামোদ্যোগ শিল্প কমিশন কেভারিয়ায় মহিলাদের ৫০টি চরকা দিয়েছে। এই উপলক্ষ্যে আয়োজিত অনুষ্ঠানে খাদি গ্রামোদ্যোগ শিল্প কমিশনের চেয়ারম্যান শ্রী বিনয় কুমার সাক্সেনা উপস্থিত ছিলেন।
কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ প্রতিমন্ত্রী শ্রী ভানুপ্রতাপ সিং বর্মা অনুষ্ঠানে উত্তরপ্রদেশ, বিহার, রাজস্থান এবং ঝাড়খন্ডের প্রান্তিক হস্তশিল্পীদের ব্যাঙ্ক থেকে লোন পাওয়ার ক্ষেত্রে সহজেই ঋণ পাবার ব্যবস্থা করেন। শ্রী ভার্মা কাশি পটারি ক্লাস্টারের উদ্বোধন করেন। বারাণসীর ভাট্টি গ্রামে কেভিআইসি এবং এসএফইউআরটিআই এই ক্লাস্টারটি তৈরিতে সহযোগিতা করেছে। শ্রী সাক্সেনা বলেন, প্রধানমন্ত্রীর সকলের হাতে কাজের অঙ্গীকার পূরণের জন্য এই উদ্যোগ নেওয়া হয়েছে। এর পাশাপাশি কমিশন বারাণসীর ৮০ জন কাঠের মিস্ত্রিকে বিভিন্ন সরঞ্জাম দিয়েছে। এছাড়াও ২ হাজার বাঁশ গাছের চারা বারাণসীর সেবাপুরী আশ্রমে দান করেছে।
CG/CB/NS
(Visitor Counter : 164
কর্মী, জন-অভিযোগএবংপেনশনমন্ত্রক
কেন্দ্রীয় তথ্য ও সম্প্রচার মন্ত্রকের নতুন সচিব রবি মিত্তল
নয়াদিল্লি, ১৩ ডিসেম্বর, ২০১৯
কেন্দ্রীয় মন্ত্রিসভার নিয়োগ সংক্রান্ত কমিটি সচিব ও অতিরিক্ত সচিব পদে একাধিক নিয়োগ অনুমোদন করেছে। এর মধ্যে রয়েছে – অর্থ পরিষেবা দপ্তরের বিশেষ সচিব শ্রী রবি মিত্তল, তথ্য ও সম্প্রচার মন্ত্রকের সচিব হচ্ছেন। তিনি বর্তমান সচিব শ্রী অমিত খারের স্থলাভিষিক্ত হবেন। শ্রী খারে উচ্চশিক্ষা দপ্তরের সচিব পদের দায়িত্ব নিচ্ছেন। এছাড়াও, শ্রী অরুণ গোয়েল ভারী শিল্প দপ্তরের সচিব হচ্ছেন; এশীয় উন্নয়ন ব্যাঙ্কের কার্যনির্বাহী নির্দেশক ক্ষত্রপতি শিবাজি প্রশাসনিক সংস্কার ও গণ-অভিযোগ দপ্তরের সচিব হচ্ছেন। বর্তমানে ক্যাডারে থাকা শ্রী টি ভি সোমনাথন ব্যয়বরাদ্দ দপ্তরের সচিব হচ্ছেন এবং শ্রী রাজেশ ভূষণ গ্রামোন্নয়ন দপ্তরের সচিব পদে দায়িত্বভার গ্রহণ করছেন।
কেন্দ্রীয় কর্মীবর্গ, গণ-অভিযোগ ও পেনশন দপ্তরের পক্ষ থেকে এক প্রেস বিজ্ঞপ্তিতে এই তথ্য দেওয়া হয়েছে।
SSS/BD/DM
(Visitor Counter : 79
আবাসনএবংশহরাঞ্চলেরদারিদ্র্যদূরীকরণমন্ত্রক
স্মার্ট সিটি এবং শিক্ষা প্রতিষ্ঠানগুলির গবেষণাধর্মী উদ্যোগ এসএএআর – এর সূচনা
নয়াদিল্লি, ০৫ জানুয়ারি, ২০২২
দেশ জুড়ে আজাদি কা অমৃত মহোৎসব উদযাপনের অঙ্গ হিসাবে কেন্দ্রীয় আবাসন ও নগরোন্নয়ন মন্ত্রকের স্মার্ট সিটিজ মিশন ‘স্মার্ট সিটিজ অ্যান্ড অ্যাকাডেমিয়া টুওয়ার্ডস অ্যাকশন অ্যান্ড রিসার্চ ’ – এর সূচনা করেছে। আবাসন ও নগরোন্নয়ন মন্ত্রক, ন্যাশনাল ইন্সটিটিউট অফ আর্বান অ্যাফেয়ার্স  এবং দেশের শীর্ষ স্থানীয় শিক্ষা প্রতিষ্ঠানগুলি যৌথভাবে এই উদ্যোগকে বাস্তবায়িত করছে। এই কর্মসূচির আওতায় দেশের ১৫টি শীর্ষ স্থানীয় আর্কিটেকচার ও প্ল্যানিং ইন্সটিটিউট, স্মার্ট সিটি মিশনের সঙ্গে একযোগে কাজ করবে। এই প্রকল্পে স্মার্ট সিটিজের সবচেয়ে ভালো পদ্ধতিগুলি সম্পর্কে ধারণা পাওয়া যাবে। এছাড়াও, ছাত্রছাত্রীদেরকে নগরোন্নয়নের বিভিন্ন প্রকল্পে যুক্ত করা হবে।
স্মার্ট সিটি মিশনের আওতায় দেশের উচ্চাকাঙ্খী শহরগুলির সার্বিক উন্নয়নের লক্ষ্যে বিভিন্ন উদ্যোগ নেওয়া হয়েছে। ২০১৫ সালে প্রকল্পটির সূচনা হয়। ১০০টি স্মার্ট সিটি ২,০৫,০১৮ কোটি টাকা বিনিয়োগ করে ৫,১৫১টি প্রকল্প বাস্তবায়িত করেছে। এসএএআর কর্মসূচির মাধ্যমে ভারতের ৭৫টি নগরোন্নয়ন সংক্রান্ত প্রকল্পের বিষয়ে একটি প্রতিবেদন তৈরি করা হবে। এই প্রকল্পগুলি বহুমুখী এবং যে কোনও ভৌগোলিক অবস্থানে এগুলিকে বাস্তবায়িত করা যাবে। সংশ্লিষ্ট প্রতিবেদনটি ভবিষ্যতে নগরোন্নয়ন সংক্রান্ত বিভিন্ন গবেষণায় ব্যবহার করা যাবে। যার সাহায্যে, এই মিশনের আওতায় বিভিন্ন সেরা পদ্ধতি সম্পর্কে প্রচার করা হবে। রুরকি আইআইটি, আমেদাবাদের সেন্টার ফর এনভাইরনমেন্ট প্ল্যানিং অ্যান্ড টেকনোলজি, দিল্লির জামিয়া মিলিয়া ইসলামিয়া এবং ভোপালের স্কুল অফ প্ল্যানিং অ্যান্ড আর্কিটেকচার – এর বিভিন্ন প্রকল্প এই তালিকায় স্থান পেয়েছে।
শিক্ষা প্রতিষ্ঠান ও স্মার্ট সিটিগুলির মধ্যে আবাসন ও নগরোন্নয়ন মন্ত্রক এবং এনআইইউএ যোগাযোগ গড়ে তুলতে সাহায্য করবে। প্রতিষ্ঠানগুলি ঐ ৭৫টি প্রকল্পের ফলাফল নথিভুক্ত করবে – শহরের মানুষের উপর এর প্রভাব সম্পর্কে বিস্তারিতভাবে জানা যাবে। এই প্রকল্পগুলির ৪৭টি স্মার্ট সিটিতে বাস্তবায়িত হবে। ছাত্রছাত্রী এবং তাঁদের পরামর্শদাতারা জানুয়ারি ও ফেব্রুয়ারি মাসে সংশ্লিষ্ট শহরগুলিতে গিয়ে প্রকল্পগুলির বিষয়ে তথ্য সংগ্রহ করবেন। সংগৃহীত তথ্য সংকলন করে আগামী জুন মাসে চূড়ান্ত প্রতিবেদনটি তৈরি করা হবে।
নিউটাউন কলকাতা, আগারতলা সহ দেশের ৪৭টি স্মার্ট সিটিতে এসএএআর প্রকল্পটি শিবপুরের ইন্ডিয়ান ইন্সটিটিউট অফ সায়েন্স অ্যান্ড এনভাইরনমেন্ট টেকনলোজি সহ ১৫টি শীর্ষ স্থানীয় শিক্ষা প্রতিষ্ঠান বাস্তবায়িত করবে।
CG/CB/SB
(Visitor Counter : 120
পেট্রোলিয়ামওপ্রাকৃতিকগ্যাসমন্ত্রক
ইথানল মিশ্রিত পেট্রোল কর্মসূচির আওতায় রাষ্ট্রায়ত্ত তেল বিপণন সংস্থাগুলিকে ইথানল সংগ্রহের জন্য উপযুক্ত ব্যবস্থা গ্রহণের প্রস্তাবে মন্ত্রিসভার অনুমোদন – ২০২০-২১ ইথানল সরবরাহ বর্ষে রাষ্ট্রায়ত্ত তেল বিপণন সংস্থাগুলিকে সরবরাহের জন্য ইথানলের মূল্য সংশোধন
নয়াদিল্লি, ২৯ অক্টোবর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে ২০২০-২১ ইথানল সরবরাহ বর্ষে  আসন্ন চিনি মরশুম ২০২০-২১শে ইথানল মিশ্রিত পেট্রোল কর্মসূচির আওতায় বিভিন্ন ধরনের আখ-ভিত্তিক কাঁচামাল থেকে প্রাপ্ত ইথানলের মূল্য বৃদ্ধি সহ নিম্নলিখিত প্রস্তাবগুলি অনুমোদিত হয়েছে :
১) সি শ্রেণীর ভারী গুড় থেকে প্রাপ্ত ইথানলের মূল্য লিটার প্রতি ৪৩.৭৫ টাকা থেকে বাড়িয়ে লিটার প্রতি ৪৫.৬৯ টাকা করা হবে।
২) বি শ্রেণী ভারী গুড় থেকে প্রাপ্ত ইথানলের মূল্যে লিটার প্রতি ৫৪.২৭ টাকা থেকে বাড়িয়ে লিটার প্রতি ৫৭.৬১ টাকা করা হবে।
৩) আখের রস/আখ/আখের সিরাপ থেকে প্রাপ্ত ইথানলের মূল্য লিটার প্রতি ৫৯.৪৮ টাকা থেকে বাড়িয়ে লিটার প্রতি ৬২.৬৫ টাকা করা হবে।
৪) এছাড়াও, জিএসটি এবং পরিবহণ মানুষ মেটাতে হবে।তেল বিপণন সংস্থাগুলিকে ন্যায্য পরিবহণ মাশুল স্থির করার পরামর্শ দেওয়া হয়েছে, যাতে দূরবর্তী এলাকায় ইথানল সরবরাহের ক্ষেত্রে কোনও রকম উৎসাহের অভাব না দেখা যায়।
৫) রাজ্যের মধ্যে স্থানীয় শিল্পগুলিকে উপযুক্ত সুযোগ-সুবিধা দিতে এবং ঘুর পথে ইথানলের পরিবহণ দূর করতে তেল বিপণন সংস্থাগুলি পরিবহণ খাতে খরচ, ইথানলের প্রাচুর্য্যের মতো বিভিন্ন বিষয় বিবেচনায় রেখে বিভিন্ন উৎস থেকে প্রাপ্ত ইথানলের অগ্রাধিকারের বিষয়টি স্থির করবে। তবে, কোন ধরনের ইথানলে অগ্রাধিকার দেওয়া হবে, তা সংশ্লিষ্ট রাজ্য/কেন্দ্রশাসিত অঞ্চলের ভৌগোলিক এলাকার মধ্যে সীমিত থাকবে। প্রয়োজন-ভিত্তিতে অন্যান্য রাজ্য থেকেও ইথানল আমদানির ব্যাপারে নিকট ও দূরের বিষয়টিকে গুরুত্ব দেওয়া হবে।
মন্ত্রিসভার এই সিদ্ধান্তের ফলে সমস্ত আখ কল লাভবান হবে এবং আরও বেশি সংখ্যক কল ইথানল সরবরাহে উৎসাহিত হবে। ইথানল সরবরাহকারীদের মুনাফা পক্ষান্তরে আখচাষীদের প্রাপ্য বকেয়া মেটাতে সাহায্য করবে।
কেন্দ্রীয় সরকার সারা দেশে ২০১৯ সালের পয়লা এপ্রিল থেকে ইথানল মিশ্রিত পেট্রোল কর্মসূচি রূপায়ণকরে আসছে। কর্মসূচির আওতায় তেল বিপণন সংস্থাগুলি ১০ শতাংশ ইথানল মিশ্রিত পেট্রোল বিক্রি করে থাকে। কেন্দ্রশাসিত আন্দামান নিকোবর এবং লাক্ষাদ্বীপপুঞ্জ বাদে সারা দেশে কর্মসূচিটি কার্যকর হয়েছে। ইথানল মিশ্রিত পেট্রোল কর্মসূচি চালু করার উদ্দেশ্যই হ’ল – বিকল্প ও পরিবেশ-বান্ধব জ্বালানির ব্যবহার বাড়ানো। বিকল্প ও পরিবেশ-বান্ধব জ্বালানির ব্যবহার বাড়লে শক্তি চাহিদা মেটাতে আমদানি-নির্ভরশীলতা কমবে এবং অন্যদিকে কৃষি ক্ষেত্রের বিকাশে সহায়ক হবে।
(CG/BD/SB
ইস্পাতমন্ত্রক
শ্রী ধর্মেন্দ্র প্রধান কর্ণাটকে সরকারি হাসপাতালে ৫০ টি শয্যা ও একটি অক্সিজেন জেনারেশন প্ল্যান্ট সহ একাধিক গুরুত্বপূর্ণ প্রকল্পের উদ্বোধন করেছেন
নয়াদিল্লী, ২২ জুন, ২০২১
কেন্দ্রীয় ইস্পাত ও পেট্রোলিয়াম এবং প্রাকৃতিক গ্যাস মন্ত্রী শ্রী ধর্মেন্দ্র প্রধান আজ সরকারি হাসপাতালে ৫০টি শয্যা, একটি অক্সিজেন জেনারেশন প্ল্যান্ট, ৫ মেগাওয়াট সৌর বিদ্যুৎ প্ল্যান্ট সহ একাধিক প্রকল্পের উদ্বোধন করেছেন। অনুষ্ঠানে ইস্পাত প্রতিমন্ত্রী শ্রী ফগ্গন সিং কুলস্তে উপস্থিত ছিলেন।
অনুষ্ঠানের ভাষণে শ্রী প্রধান বলেন, অতিমারীর দ্বিতীয় ঢেউয়ের সময় সমগ্র দেশ এক অভূতপূর্ব সমস্যার মুখোমুখি হয়েছে এবং স্বাস্থ্য ক্ষেত্রে নানান সমস্যা দেখা দিয়েছে। দেশে চিকিৎসা অক্সিজেনের প্রয়োজনীয়তা বৃদ্ধি পেয়েছে। এইসময় সরকারি ও বেসরকারী ক্ষেত্র ছাড়াও দেশের ইস্পাত ও পেট্রোলিয়াম সংস্থাগুলি তরল মেডিকেল অক্সিজেন সরবরাহ করেছে। তিনি বলেন, দেশে অক্সিজেনের দৈনিক চাহিদা গত একমাসে ১০ হাজার মেট্রিক টন পর্যন্ত বেড়েছে। এক্ষেত্রে ইস্পাত সংস্থাগুলি দেশের এই অক্সিজেন চাহিদা মেটাতে একাধিক উদ্যোগ নিয়েছে। তিনি বলেন, দেশের পূর্ব এবং পশ্চিম অংশে সর্বাধিক অক্সিজেন চাহিদা ছিল। এখন দেশে অক্সিজেন কনসেনট্রেটর, সিলিন্ডার এবং পিএসএ প্ল্যান্টের কোনও অভাব নেই। দক্ষতার সঙ্গে রাজ্যে অতিমারী মোকাবিলা করার জন্য কর্ণাটক সরকারকে অভিনন্দন জানান শ্রী প্রধান। তিনি বলেন, এই রাজ্য অক্সিজেনের নিজস্ব চাহিদা মিটিয়ে প্রতিবেশী রাজ্যগুলিকে অক্সিজেন সরবরাহ করেছে।
দেশের টিকা অভিযানকে এক বৃহত্তর পদক্ষেপ বলে বর্ণানা করে শ্রী প্রধান জানান গতকাল ৮২ লক্ষেরও বেশি মানুষকে টিকা দেওয়া হয়েছে। তিনি বলেন, প্রধানমন্ত্রী শ্রী নরেন্দ্র মোদীর নেতৃত্বে দেশ কোভিড-১৯এর বিরুদ্ধে লড়াইয়ে সক্রিয় ব্যবস্থা গ্রহণ করেছে। দেশে টিকার কোনো অভাব নেই। চলতি বছরের মধ্যেই সমস্ত যোগ্য প্রাপ্তবয়স্ক ব্যক্তিদের টিকা দেওয়া সম্ভব। টিকা গ্রহণের বিষয়ে সাধারণ মানুষের কাছে সচেতনতার বার্তা ছড়িয়ে দিতে তিনি আধ্যাত্মিক, রাজনৈতিক নেতৃত্ব, সমাজকর্মী, স্বাস্থ্য ক্ষেত্রে যুক্ত পেশাদার সহ আধিকারিকদের এগিয়ে আসার আহ্বান জানান। তিনি বলেন, টিকা নেওয়ার দ্বিধা মানেই সমস্যাকে পুষে রাখ। টিকার নেওয়ার ক্ষেত্রে দ্বিধা-দ্বন্দ্ব মোকাবিলায় একযোগে কাজ করার আহ্বান জানান তিনি।
CG/SS/NS
(Visitor Counter : 141
অর্থমন্ত্রক
আজাদি কা অমৃত আইকনিক সপ্তাহের অঙ্গ হিসাবে সিবিআইসি-র পক্ষ থেকে মাদন নিধন দিবস আগামীকাল
দেশের ১৩টি জায়গায় প্রায় ৪২ হাজার কিলোগ্রাম মাদক ধ্বংস করা হবে
নয়াদিল্লি, ০৭ জুন, ২০২২
স্বাধীনতার ৭৫তম বার্ষিকী উদযাপন উপলক্ষে অর্থ মন্ত্রকের পক্ষ থেকে আজাদি কা অমৃত মহোৎসবের অঙ্গ হিসাবে আইকনিক সপ্তাহ উদযাপন করা হচ্ছে। এই সপ্তাহ উদযাপনের অঙ্গ হিসাবে কেন্দ্রীয় পরোক্ষ কর ও শুল্ক বিভাগ  আগামীকাল  এই মাদক নিধন দিবস পালন করবে। দেশের ১৩টি জায়গায় প্রায় ৪২ হাজার কিলোগ্রাম মাদক ধ্বংস করা হবে।
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন ভার্চ্যুয়াল পদ্ধতিতে গুয়াহাটি, লক্ষ্ণৌ, মুম্বাই, মুন্দ্রা/কান্ডলা, পাটনা ও শিলিগুড়িতে যে মাদক নষ্ট করার প্রক্রিয়ার আয়োজন করা হচ্ছে, তা প্রত্যক্ষ করবেন। এই উপলক্ষে তিনি আধিকারিকদের উদ্দেশে ভাষণ দেবেন।
CG/BD/SB
(Visitor Counter : 140
প্রধানমন্ত্রীরদপ্তর
বসন্ত পঞ্চমী, সরস্বতী পুজো উপলক্ষে প্রধানমন্ত্রীর শুভেচ্ছা
নতুন দিল্লি, ১৬ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী বসন্ত পঞ্চমী এবং সরস্বতী পুজো উপলক্ষে শুভেচ্ছা জানিয়েছেন। এক টুইট বার্তায় প্রধানমন্ত্রী বলেছেন, 'বসন্ত পঞ্চমী ও সরস্বতী পুজো উপলক্ষে সকলের প্রতি শুভকামনা রইল।'
প্রধানমন্ত্রীরদপ্তর
হোলি উপলক্ষ্যে প্রধানমন্ত্রীর শুভেচ্ছা
নতুনদিল্লি, ২৯শে মার্চ, ২০২১
প্রধানমন্ত্রী শ্রী নরেন্দ্র মোদী হোলি উপলক্ষ্যে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “আপনাদের সকলকে হোলি উপলক্ষ্যে শুভকামনা জানাই। আনন্দ, উচ্ছ্বাস, হর্ষের এই উৎসবে প্রত্যেকের জীবনে নতুন উৎসাহ উদ্দীপনা সঞ্চারিত হোক।“
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৯২ কোটি ৫৭ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৬ কোটি ৯৩ লক্ষেরও বেশি টিকার ডোজ রয়েছে
নয়াদিল্লি, ০৬ অক্টোবর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৯২ কোটি ৫৭ লক্ষ ৫১ হাজার ৩২৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৬ কোটি ৯৩ লক্ষ ৪৬ হাজার ৮০টি ডোজ হাতে রয়েছে।
CG/BD/SB
(Visitor Counter : 133
বিজ্ঞানওপ্রযুক্তিমন্ত্রক
জৈবিক নমুনার ইলেকট্রন টমোগ্রাফি সম্পর্কে জাতীয় স্তরের কর্মশিবির
নয়াদিল্লী, ১০ মে, ২০২২
নতুন দিল্লির অল ইন্ডিয়া ইন্সটিটিউট অফ মেডিকেল সাইয়েন্সেস  ৯ থেকে ১৩ই মে পর্যন্ত পাঁচ দিনের জাতীয় স্তরে একটি কর্মশিবির ও অফলাইন প্রশিক্ষণ কর্মসূচি আয়োজন করেছে। দক্ষতা বৃদ্ধির জন্য ডিএসটি এসটিইউটিআই, ডিএসটি এসএএফআই এবং ডিবিটি সহজ উদ্যোগের আওতায় এই প্রশিক্ষণ কর্মসূচির আয়োজন করা হয়েছে। পাঁচ দিনের এই কর্মশিবিরে ইলেকট্রন টমোগ্রাফি সম্পর্কে হাতেকলমে শিক্ষা দেওয়া হবে। এছাড়াও প্লাঞ্জ ফ্রিজিং, ক্রায়ো-আল্ট্রামাইক্রোটমি বা ক্রায়ো-ফোকাস্ড-আয়ন বিম, গ্লো-ডিসচার্জ, ইএম-এ গ্রিড স্থানান্তর, হ্যান্ডলিং, টিল্ট সিরিজ ডেটা সংগ্রহ, আইএমওডি এবং ই-টমো সফটওয়্যারের সঙ্গে এগুলির প্রক্রিয়াকরণ প্রভৃতি বিষয়ে হাতেকলমে প্রশিক্ষণ দেওয়া হবে। এমনকি, এই কর্মশিবিরে থিয়োরি / মেথোডোলজিক্যাল বক্তৃতার পাশাপাশি হাতেকলমে ব্যবহারিক প্রয়োগ সম্পর্কিত প্রশিক্ষণ শিবিরের আয়োজন করা হচ্ছে।
নতুন দিল্লির এইমস-এর অধিকর্তা অধ্যাপক রনদীপ গুলেরিয়া সোমবার এই কর্মশিবিরের সূচনা করেন। এই উপলক্ষে নতুন দিল্লির এইমস প্রতিষ্ঠানের গবেষণা বিভাগের প্রধান অধ্যাপক সুব্রত সিনহা, কেন্দ্রীয় জৈব প্রযুক্তি দপ্তরের আধিকারিক ডঃ গরিমা গুপ্তা এবং নতুন দিল্লি এইমস-এর দেহতত্ত্ব বিভাগের প্রধান অধ্যাপক এ শারফ প্রমুখ উপস্থিত ছিলেন।
CG/BD/AS/
(Visitor Counter : 70
স্বরাষ্ট্র মন্ত্রক
কোভিড-১৯-এর বিরুদ্ধে লড়াইয়ে লকডাউন সংক্রান্ত নিষেধাজ্ঞার আওতায় ই-কমার্স ব্যবস্থার মাধ্যমে অত্যাবশ্যক নয় এমন পণ্য সামগ্রীর সরবরাহের ওপর নিষেধাজ্ঞা জারি করলো সরকার
নতুন দিল্লি, ১৯ এপ্রিল, ২০২০
কেন্দ্রীয় স্বরাষ্ট্রমন্ত্রক সংশোধিত নীতি-নির্দেশিকার আওতায় নির্দিষ্ট কয়েকটি ক্ষেত্রকে ছাড় দেওয়ার ব্যাপারে সমস্ত মন্ত্রক ও দফতরের জন্য নির্দেশিকা জারি করেছে। কোভিড-১৯-এর বিরুদ্ধে লড়াইয়ে দেশব্যাপী লকডাউনের প্রেক্ষিতেই এই সিদ্ধান্ত।
সংশোধিত এই নীতি-নির্দেশিকা অনুযায়ী,ই-কমার্স সংস্থাগুলি অত্যাবশ্যক যেসব পণ্যসামগ্রী সরবরাহ করে থাকে সেগুলিকে লকডাউন সংক্রান্ত নিষেধাজ্ঞার আওতার বাইরে রাখা হয়েছে। এছাড়া ই-কমার্স সংস্থাগুলি অত্যাবশ্যক পণ্য সরবরাহের জন্য যেসব যানবাহন ব্যবহার করবে কেবলমাত্র সেগুলিকেই প্রয়োজনীয় অনুমতি নেওয়ার পর চলাচলের অনুমতি দেওয়া হবে বলে জানানো হয়েছে।
লকডাউন সংক্রান্ত নিষেধাজ্ঞার প্রেক্ষিতে সংশোধিত নীতি-নির্দেশিকা অনুযায়ী ই-কমার্স সংস্থাগুলির মাধ্যমে অত্যাবশ্যক নয় এমন সব পণ্য সামগ্রী সরবরাহের ওপর নিষেধাজ্ঞা জারি করা হয়েছে।
(CG/BD/AS
কর্মী, জন-অভিযোগএবংপেনশনমন্ত্রক
বিচারপতি শ্রী পিনাকী চন্দ্র ঘোষ লোকপালের প্রতীক প্রকাশ করলেন
নয়াদিল্লি, ২৬ নভেম্বর, ২০১৯
বিচারপতি শ্রী পিনাকী চন্দ্র ঘোষ আজ এখানে এক অনুষ্ঠানে লোকপালের প্রতীক প্রকাশ করেছেন। এই উপলক্ষে লোকপালের বিচার বিভাগীয় সদস্যরা ছাড়াও বিচার বিভাগ বহির্ভূত শাখার সদস্যরাও উপস্থিত ছিলেন। লোকপালের সচিব শ্রী বি কে আগরওয়াল, যুগ্মসচিব শ্রী দিলীপ কুমার এবং Mygov পোর্টালের মুখ্য কার্যনির্বাহী আধিকারিক শ্রী অভিষেক সিং প্রমুখ উপস্থিত ছিলেন।
উল্লেখ করা যেতে পারে, লোকপালের প্রতীক মনোনয়নের জন্য Mygov পোর্টালের পাশাপাশি, লোকপাল প্রতিষ্ঠানের সরকারি ই-মেলে সর্বসাধারণের জন্য প্রতিযোগিতার আয়োজন করা হয়। লোকপালের লোগো ও মূল মন্ত্র বা শ্লোগান চূড়ান্ত করার জন্যই এই প্রতিযোগিতার আয়োজন। সর্বসাধারণের অংশগ্রহণের জন্য লোকপাল প্রতিষ্ঠানের লোগো ও মূলমন্ত্র জমা দেওয়ার শেষ তারিখ ছিল গত ১৩ই জুন রাত ১১টা ৪৫ মিনিট পর্যন্ত।
এই প্রতিযোগিতায় অংশগ্রহণকারীদের পক্ষ থেকে প্রতীক চূড়ান্তকরণের জন্য মোট ২ হাজার ২৩৬টি আবেদন পাওয়া যায়। এছাড়াও, লোকপাল প্রতিষ্ঠানের মূলমন্ত্র বা শ্লোগান সম্পর্কিত প্রাপ্ত আবেদনপত্রের সংখ্যা ছিল ৪ হাজার ৭০৫।
প্রতীক চূড়ান্ত করার জন্য প্রাপ্ত আবেদনগুলির মধ্যে উত্তর প্রদেশের প্রয়াগরাজের শ্রী প্রশান্ত মিশ্রের পাঠানো প্রতীকটি মনোনীত হয়েছে। লোকপাল প্রতিষ্ঠানের আক্ষরিক অর্থের ওপর ভিত্তি করে প্রতীক চূড়ান্ত হয়েছে। ‘লোক’ শব্দের অর্থ হ’ল ‘সাধারণ মানুষ’ এবং ‘পাল’ শব্দের অর্থ হ’ল ‘রক্ষাকারী’। সুতরাং, ‘লোকপাল’ – এর অর্থ হ’ল ‘মানুষের রক্ষাকর্তা’। ত্রিবর্ণরঞ্জিত লোগোতে লোকপাল প্রতিষ্ঠানের গুরুত্বের বিষয়টি ফুটে উঠেছে। সর্বসম্মত সিদ্ধান্তের ভিত্তিতে লোকপালের মূলমন্ত্র স্থির হয়েছে ‘অন্যের ধনে লোভ করো না’।
বাংলায় এই শ্লোগানের অর্থ হ’ল – কখনও লোভ করো না।
CG/BD/SB
(Visitor Counter : 78
যোগাযোগওতথ্যপ্রযুক্তিমন্ত্রক
কেন্দ্রীয় মন্ত্রিসভা অন্ধ্রপ্রদেশ, ছত্তিশগড়, ঝাড়খন্ড, মহারাষ্ট্র ও ওডিশা – এই ৫টি রাজ্যে উন্নয়নে আগ্রহী পরিষেবাহীন গ্রামগুলিতে মোবাইল পরিষেবা প্রদানে ইউএসওএফ কর্মসূচি রূপায়ণের প্রস্তাব অনুমোদন করেছে
এই ৫টি রাজ্যে উন্নয়নে আগ্রহী ৪৪টি জেলার ৭,২৮৭টি পরিষেবাহীন গ্রামে ৪জি মোবাইল পরিষেবা চালু করতে আনুমানিক প্রায় ৬,৪৬৬ কোটি টাকা খরচ হবে
নয়াদিল্লি, ১৭ নভেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা অন্ধ্রপ্রদেশ, ছত্তিশগড়, ঝাড়খন্ড, মহারাষ্ট্র ও ওডিশা – এই ৫টি রাজ্যে উন্নয়নে আগ্রহী পরিষেবাহীন গ্রামগুলিতে মোবাইল পরিষেবা প্রদানে ইউএসওএফ কর্মসূচি রূপায়ণের প্রস্তাব অনুমোদন করেছে।
এই ৫টি রাজ্যে উন্নয়নে আগ্রহী ৪৪টি জেলার ৭,২৮৭টি পরিষেবাহীন গ্রামে ৪জি মোবাইল পরিষেবা চালু করতে ৫ বছরে আনুমানিক প্রায় ৬,৪৬৬ কোটি টাকা খরচ হবে। ইউনিভার্সাল সার্ভিস অব্লিগেশন ফান্ড  থেকে কর্মসূচি রূপায়ণ খাতে তহবিল যোগান দেওয়া হবে। চুক্তি স্বাক্ষরের পর ১৮ মাসের মধ্যে কর্মসূচির কাজ শেষ হবে। আগামী ২৩ নভেম্বরের মধ্যে চুক্তি স্বাক্ষর প্রক্রিয়া সম্পন্ন হবে। বর্তমান ইউনিভার্সাল সার্ভিস অব্লিগেশন ফান্ড সংক্রান্ত নীতি-নির্দেশিকা অনুসরণ করে উদার প্রতিযোগিতামূলক দরপত্র আহ্বান প্রক্রিয়ার মাধ্যমে চিহ্নিত পরিষেবাহীন গ্রামগুলিতে ৪জি মোবাইল পরিষেবা দেওয়ার জন্য বরাত দেওয়া হবে।
মন্ত্রিসভার এই সিদ্ধান্তের ফলে ৫টি রাজ্যের উন্নয়নে আগ্রহী জেলার প্রত্যন্ত ও দুরূহ এলাকাগুলিতে মোবাইল পরিষেবা চালু হলে ডিজিটাল যোগাযোগ ব্যবস্থার প্রসার ঘটবে, পঠন-পাঠনে সুবিধা হবে, তথ্য ও জ্ঞানের আদান-প্রদান বাড়বে, দক্ষতার মানোন্নয়ন হবে। এমনকি, বিপর্যয় ব্যবস্থাপনা, ই-প্রশাসন, ই-বাণিজ্যের প্রসার ঘটবে। অন্যদিকে, কর্মসংস্থানের সুযোগ সৃষ্টির পাশাপাশি, ডিজিটাল ভারত গড়ে তোলার স্বপ্ন পূরণে সহায়ক হবে। আত্মনির্ভর ভারত গঠনের উদ্দেশ্য পূরণে এবং দেশীয় উৎপাদন বাড়াতেও এই কর্মসূচি বড় ভূমিকা নেবে।
CG/BD/SB
(Visitor Counter : 104
প্রতিরক্ষামন্ত্রক
প্রতিরক্ষা বাজেটে বৃদ্ধি
নয়াদিল্লি, ২৬ জুন, ২০১৯
কেন্দ্রীয় সরকার প্রতি বছর প্রতিরক্ষা খাতে বাজেট বরাদ্দ বৃদ্ধি করেছে। প্রতিরক্ষা প্রতিমন্ত্রী শ্রী শ্রীপদ নায়েক এক প্রশ্নের জবাবে লোকসভায় একথা জানান।
তিনি বলেন, ২০১৬-১৭ অর্থবর্ষে প্রতিরক্ষা ক্ষেত্রে বাজেট বরাদ্দ ছিল ৯০,২০৯.৬৩ কোটি টাকা। ২০১৭-১৮-তে এই বরাদ্দ বেড়ে হয় ৯১,৫৭৯.৭০ কোটি টাকা। পরের অর্থবর্ষে অর্থাৎ, ২০১৮-১৯-এ বরাদ্দ বেড়ে ৯৯,৫৬৩.৮৬ কোটি টাকা হয় এবং ২০১৯-২০-র অন্তর্বর্তী বাজেটে প্রতিরক্ষা বরাদ্দ বাড়িয়ে ১,০৮,২৪৮.৮০ কোটি টাকা করা হয়েছে বলে তিনি জানান।
তিনি জানান, সশস্ত্র বাহিনীর আধুনিকীকরণের অঙ্গ হিসেবে পুরনো প্রতিরক্ষা সরঞ্জাম বদল করে আধুনিক সরঞ্জাম সংগ্রহের উদ্যোগ গ্রহণ করা হয়েছে। তবে এটি এক নিরবচ্ছিন্ন প্রক্রিয়া বলে মন্ত্রী জানান।
CG/PB/DM
(Visitor Counter : 69
অসামরিকবিমানপরিবহণমন্ত্রক
কুর্নুল বিমানবন্দরের উদ্বোধন
নতুন দিল্লি, ২৫,মার্চ, ২০২১
কেন্দ্রীয় অসামরিক বিমান চলাচল মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী হরদীপ সিং পুরি আজ এক ভার্চুয়াল অনুষ্ঠানের মাধ্যমে অন্ধ্রপ্রদেশের ওরভাকালের কুর্নুল বিমানবন্দরের উদ্বোধন করেছেন । এই উদ্বোধন অনুষ্ঠানে উপস্থিত ছিলেন অন্ধ্রপ্রদেশের মুখ্যমন্ত্রী শ্রী ওয়াই এস জগনমোহন রেড্ডি এবং অন্ধ্রপ্রদেশের সরকারের শীর্ষ আধিকারিক, অসমারিক বিমান চলাচল মন্ত্রক ও ভারতীয় বিমানবন্দর কর্তৃপক্ষের কর্মকর্তাবৃন্দ । অন্ধ্রপ্রদেশের ষষ্ঠ বিমানবন্দর হিসেবে উঠে এল কুর্নুল।
আগামী ২৮-শে মার্চ থেকে এই কুর্নুল বিমানবন্দরে বিমান ওঠা-নামা শুরু হবে । 'উড়ে দেশ কা আম নাগরিক' – এই প্রকল্পের আওতায় আঞ্চলিক সংযোগ স্থাপনের উদ্দেশ্যে কুর্নুল বিমানবন্দরটিকে গড়ে তোলা হয়েছে । এর ফলে ব্যাঙ্গোলর, বিশাখাপত্তনম এবং চেন্নাইয়ের সঙ্গে সরাসরি বিমান যোগাযোগ গড়ে উঠল । 'উড়ে দেশ কা আম নাগরিক' প্রকল্পের আওতায় কেন্দ্রীয় অসামরিক বিমান চলাচল মন্ত্রক গত বছর কুর্নুল থেকে দক্ষিণ ভারতের বিভিন্ন স্থানের মধ্যে যোগাযোগ স্থাপনের জন্য একাধিক রুটের অনুমোদন দেয় । ভারত সরকার এবং অন্ধ্রপ্রদেশ সরকার যৌথভাবে ৮০:২০ অনুপাতে আর্থিক সাহায্যে এই বিমান বন্দর গড়ে তুলেছে ।
কুর্নুল অন্ধ্রপ্রদেশের বিচার বিভাগীয় রাজধানী এবং দেশের ঐতিহ্যপূর্ণ কেন্দ্র । এই জায়গাটি একাধিক গুহা এবং মন্দিরের জন্য বিখ্যাত । কুর্নুল শহরটি তুঙ্গভদ্রা নদীর তীরে অবস্থিত । এখানে নল্লামালা বনাঞ্চল, বেলাম গুহা সহ একাধিক বিখ্যাত পর্যটন কেন্দ্র রয়েছে । এই বিমান যোগাযোগ গড়ে ওঠার ফলে কুর্নুল-এর বাসিন্দাদের দীর্ঘদিনের আশা-আকাঙ্কা পূরণ হবে এবং স্থানীয় অর্থনীতি ও পর্যটনের বিকাশ ঘটবে ।